I Kvinnherad stilte A, SV, R, Sp, KrF, V, H, Frp og Innbyggjarpartiet. Høyre økte med 21,5 prosentpoeng og svingte seg opp på førsteplass med 31,9 prosent. Arbeiderpartiet gikk også fram, med 4,6 poeng til 25,7. Det meste av tilbakegangen stod Innbyggjarpartiet (ned 7,2 til 2,9) og Venstre (ned 8,1 til 5,6) for. I tillegg var det to lokale lister fra 2007 som ikke stilte: Tverrpolitisk samlingsliste og Uavhengig sentrum. Disse hadde i alt 7,7 prosent og ett mandat hver. Valgdeltakelsen var 65,7 prosent.